KOMMISSIONENS GENNEMFØRELSESAFGØRELSE

af 17. november 2014

om ændring af det af gennemførelsesafgørelse 2014/C 166/05 omfattede arbejdsprogram for 2014 og vedtagelse af et arbejdsprogram for 2015 og finansiering af aktiviteter på fødevare- og foderområdet for at sikre anvendelsen af fødevare- og foderlovgivningen

2014/C 410/04

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), navnlig artikel 84,

under henvisning til Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (2), særlig artikel 6, stk. 3 og 5, artikel 32, artikel 33, artikel 35, artikel 36, stk. 1 og 4, og artikel 43, og

ud fra følgende betragtninger:

Ved Kommissionens gennemførelsesafgørelse 2014/C 166/05 af 27. maj 2014 (3) blev der vedtaget et arbejdsprogram for 2014 og finansieringen heraf. Ovennævnte gennemførelsesafgørelse skal ajourføres for at medtage de yderligere aktioner, der er blevet udpeget efter vedtagelsen af gennemførelsesafgørelsen.

For at sikre gennemførelsen af aktiviteter på fødevare- og foderområdet, der begynder tidligt i 2015, og som sikrer anvendelsen af fødevare- og foderlovgivningen samt plantesundhedslovgivningen, er det nødvendigt at vedtage et arbejdsprogram, der udgør en finansieringsafgørelse.

TRUFFET FØLGENDE AFGØRELSE:

Artikel 1

Ændring af Kommissionens gennemførelsesafgørelse 2014/C 166/05

Hermed vedtages ændringen af det i Kommissionens gennemførelsesafgørelse 2014/C 166/05 nævnte arbejdsprogram som fastsat i bilaget.

Artikel 2

Godkendelse af arbejdsprogrammet for 2015

Hermed vedtages arbejdsprogrammet for gennemførelsen af artikel 6, 32, 33, 35, 43 i forordning (EU) nr. 652/2014 som fastsat i bilaget.

Artikel 3

Finansieringsafgørelse

Det i artikel 1 og 2 omhandlede årlige arbejdsprogram udgør en finansieringsafgørelse som omhandlet i artikel 84 i forordning (EU, Euratom) nr. 966/2012.

Artikel 4

Unionens bidrag

Det maksimale bidrag til gennemførelse af programmet for 2014 fastsættes til 4 820 000 EUR og finansieres over følgende budgetposter i Den Europæiske Unions almindelige budget for 2014:

Det maksimale bidrag til gennemførelse af programmet for 2015 fastsættes til 4 050 000 EUR og finansieres over følgende budgetpost i Den Europæiske Unions almindelige budget for 2015:

Gennemførelsen af denne afgørelse forudsætter, at bevillingerne er til rådighed efter budgetmyndighedens vedtagelse af budgettet for 2015, eller at de nødvendige midler er til rådighed inden for rammerne af ordningen med foreløbige tolvtedele.

De ovennævnte bevillinger kan også dække skyldig rente som følge af for sen betaling.

Artikel 5

Fleksibilitetsbestemmelse

Kumulerede ændringer af de beløb, som er tildelt til specifikke foranstaltninger i hvert enkelt arbejdsprogram, og som ikke overstiger 20 % af det i artikel 4 fastsatte maksimale bidrag, betragtes ikke som væsentlige, jf. artikel 94, stk. 4, i delegeret forordning (EU) nr. 1268/2012, forudsat at ændringerne ikke i betydelig grad påvirker arten af foranstaltningerne og arbejdsprogrammets målsætninger.

Den ansvarlige anvisningsberettigede kan foretage de i stk. 1 nævnte ændringer i overensstemmelse med principperne om forsvarlig økonomisk forvaltning og om proportionalitet.

Artikel 6

Tilskud

Der kan ydes tilskud uden indkaldelse af forslag til de organer, der er anført i bilaget, på de betingelser, som er fastsat deri.

(1) EUT L 298 af 26.10.2012, s. 1.

(2) EUT L 189 af 27.6.2014, s. 1.

(3) Gennemførelsesafgørelse 2014/C 166/05 af 27. maj 2014 om vedtagelse af arbejdsprogrammet og finansieringen for 2014 af aktiviteter på fødevare- og foderområdet for at sikre anvendelsen af fødevare- og foderlovgivningen (EUT C 166 af 3.6.2014, s. 5).

(4) Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362 af 31.12.2012, s. 1).

BILAG

Arbejdsprogrammer for 2014 og 2015 på fødevare- og foderområdet

1. INDLEDNING

Målet med disse arbejdsprogrammer er at opdatere de behov, der er udpeget i Kommissionens gennemførelsesafgørelse 2014/C 166/05 og at få en finansieringsafgørelse for aktiviteter, der begynder tidligt i 2015.

Disse arbejdsprogrammer indeholder gennemførelsesforanstaltninger for 2014 og 2015 med følgende budgetfordeling:

Vejledende aktioner (2014) Vejledende beløb Tilskud (2) 170 000 EUR Offentlige udbud (2) 4 650 000 EUR Anden aktion (0) 0 EUR I ALT (4 aktioner i 2014) 4 820 000 EUR





Vejledende aktioner (2015) Vejledende beløb Tilskud (3) 2 325 000 EUR Offentlige udbud (4) 1 205 000 EUR Anden aktion (1) 400 000 EUR I ALT (8 aktioner i 2015) 3 930 000 EUR

2. TILSKUD

Den samlede budgetbevilling afsat til tilskud:

i 2014 beløber sig til 170 000 EUR

i 2015 beløber sig til 2 325 000 EUR.

2.1. Retsgrundlag

Artikel 6, stk. 3, og artikel 33 og 35 i forordning (EU) nr. 652/2014.

2.2. Budgetposter:

budget 2014 — 17 04 03 — 170 000 EUR

budget 2015 — 17 04 03 — 2 325 000 EUR

2.3. Vejledende liste over planlagte aktioner

Aktioner (budget 2014 — 17 04 03) Anslået antal aktioner Vejledende begyndelsesdato Vejledende beløb (i EUR) Instrument til samlet risikovurdering af pesticidrester 1 tilskud 4. kvartal 2014 70 000 Yderligere tilskud til OIE til dyrevelfærdsplatformens regionale møder og aktiviteter 1 tilskud 4. kvartal 2014 100 000





Aktioner (budget 2015 — 17 04 03) Anslået antal aktioner Vejledende begyndelsesdato Vejledende beløb (i EUR) Koordinering af godkendelsesansøgninger om anvendelser af mindre betydning af plantebeskyttelsesmidler 1 tilskud 1. kvartal 2015 350 000 Koordineret kontrolplan med henblik på at bestemme prævalensen af svigagtig praksis ved markedsføring af visse fødevarer 28 tilskud 1. kvartal 2015 600 000 Koordineret kontrolplan for antimikrobiel resistens 28 tilskud 1. kvartal 2015 1 375 000

2.4. Beskrivelser, målsætninger og forventede resultater af gennemførelsesforanstaltningerne

Instrument til samlet risikovurdering af pesticidrester

Det EU-finansierede forskningsprojekt Acropolis har leveret et IT-værktøj, som er tilgængeligt for alle, der deltager i vurderingen af pesticidrisikoen. IT-værktøjet er baseret på en sandsynlighedsmodel for eksponering. Kommissionen agter at opgradere dette projekt.

Formål: Opgradering af Acropolis-værktøjet med henblik på at tilpasse det til Kommissionens specifikke behov samt støtte til de ansvarlige for risikostyring, således at de kan udvikle kriterierne for risikostyring ved at vurdere de mulige virkninger for deres risikostyringsbeslutninger af forskellige valg af de parametre, der anvendes i modellerne.

Det indledende projekt blev gennemført af Nederlandenes institut for folkesundhed og miljø (RIVM), som bør tildeles yderligere et tilskud, så de kan opgradere arbejdet og give den nødvendige støtte til Kommissionen i forbindelse med passende risikostyringsbeslutninger.

Forventede resultater: Værktøj opgraderet til Kommissionens specifikke behov og støtte (testtilfælde og instruktioner) til Kommissionen i forbindelse med risikostyringsbeslutninger for så vidt angår beregningsparametre.

Yderligere tilskud til OIE til dyrevelfærdsplatformens regionale seminarer

Kommissionens gennemførelsesafgørelse 2014/C 166/05 sikrer et direkte tilskud til OIE til aktioner som globale konferencer, regionale seminarer og regionale møder samt aktiviteter vedrørende dyresundhed og dyrevelfærd.

Kommissionen agter at tildele OIE endnu et direkte tilskud til tilrettelæggelse af yderligere seminarer på dyrevelfærdsområdet.

Formål: Øge bevidstheden om dyrevelfærd og graden af anvendelse af OIE's dyrevelfærdsstandarder (transport, slagtning, kontrol af herreløse hunde).

Forventet resultat: Øget bevidsthed om standarderne for dyrevelfærd.

Koordinering af godkendelsesansøgninger om anvendelser af mindre betydning af plantebeskyttelsesmidler

For så vidt angår anvendelser af mindre betydning af plantebeskyttelsesmidler skal der sikres en effektiv koordinering og informationsudveksling mellem medlemsstaterne og interessenterne. Det vil kræve et projekt, som etablerer en særlig platform for EU-eksperter inden for anvendelser af mindre betydning på plantesundhedsområdet. Kommissionens har sendt en rapport til Europa-Parlamentet og Rådet om oprettelse af en europæisk fond for anvendelser af mindre betydning inden for plantebeskyttelsesmidler (1). I rapporten konkluderes det, at Kommissionen er parat til at yde hjælp og økonomisk støtte på kort og mellemlang sigt til etableringen af et sådant projekt.

Formål: Medfinansiering med aktionstilskud af en EU-koordineringsenhed, som ledes af visse medlemsstater eller en international organisation, med henblik på at sikre en koordineret tilgang til at finde løsninger til anvendelser af mindre betydning i Den Europæiske Union.

Forventet resultat: Koordinerede aktiviteter, der øger antallet af plantebeskyttelsesløsninger for anvendelser af mindre betydning med henblik på at sikre, at de europæiske landbrugere fortsat kan producere afgrøder af høj kvalitet gennem tilvejebringelse af tilstrækkelige midler og metoder.

Koordineret kontrolplan med henblik på at bestemme prævalensen af svigagtig praksis ved markedsføring af visse fødevarer

Koordinerede kontrolplaner sigter mod at bestemme prævalensen af svigagtig praksis ved markedsføring af visse fødevarer gennem målrettet kontrol, herunder medlemsstaternes laboratorieanalyser. Lignende foranstaltninger blev gennemført for hestekød i 2013 og 2014.

Formål: Konstatering og kvantificering af svigagtig praksis.

Forventet resultat: Harmoniserede kontrolplaner for overvågning af fødevaresvig med henblik på at øge forbrugernes tillid. Europa-Kommissionen vil i denne henseende anmode alle medlemsstater om at gennemføre sådanne planer.

Koordineret kontrolplan for antimikrobiel resistens

I henhold til Europa-Parlamentets og Rådets direktiv 2003/99/EF (2) skal medlemsstaterne sørge for, at der ved overvågning tilvejebringes sammenlignelige data om antimikrobiel resistens hos zoonotiske agenser og, for så vidt de udgør en trussel mod folkesundheden, andre agenser. En lignende foranstaltning blev gennemført i 2014, og denne er endnu ikke afsluttet.

I 2011 indførte Kommissionen en femårig handlingsplan mod antimikrobiel resistens (3). En af aktionerne handler om at styrke systemer til overvågning af antimikrobiel resistens og forbruget af antimikrobielle stoffer i veterinærmedicin.

Formål: Medfinansiering af den koordinerede kontrolplan for overvågning af antimikrobiel resistens, som vil omfatte alle medlemsstater.

Forventet resultat: Harmoniseret kontrolplan for overvågning af resistens i fødevarekæden med henblik på at øge forbrugernes tillid og vurdere udviklingen af resistens i fødevarekæden. Kommissionen vil i denne henseende anmode alle medlemsstater om at gennemføre en sådan plan.

2.5. Gennemførelse

Instrument til samlet risikovurdering af pesticidrester

Gennemførelse: direkte af GD SANCO

EU's maksimale medfinansieringssats: 50 % af de støtteberettigede omkostninger.

Tildelingskriterier:

de foreslåede værktøjers kvalitet og relevans

de foreslåede måls overordnede kvalitet, sammenhæng og klarhed.

Yderligere tilskud til OIE til dyrevelfærdsplatformens regionale møder og aktiviteter

Gennemførelse: direkte af GD SANCO

EU's maksimale medfinansieringssats: 50 % af de støtteberettigede omkostninger.

Tildelingskriterier:

bidrag til opnåelse af politikmålene for dyrevelfærd

de foreslåede arrangementers kvalitet.

Koordinering af godkendelsesansøgninger om anvendelser af mindre betydning af plantebeskyttelsesmidler

Gennemførelse: direkte af GD SANCO

EU's maksimale medfinansieringssats: 50 % af de støtteberettigede omkostninger.

Tildelingskriterier:

forslagets relevans med hensyn til aktionens mål

de afsatte midlers sammenhæng og tilstrækkelighed.

Koordineret EU-kontrolplan med henblik på at bestemme prævalensen af svigagtig praksis ved markedsføring af visse fødevarer

Gennemførelse: direkte af GD SANCO

EU's maksimale medfinansieringssats: 50 % af de støtteberettigede omkostninger.

Tildelingskriterier:

forslagets relevans med hensyn til aktionens mål

antallet af test i forslaget i forhold til det anbefalede antal test.

Koordineret kontrolplan for antimikrobiel resistens

Gennemførelse: direkte af GD SANCO

EU's maksimale medfinansieringssats: 50 % af de støtteberettigede omkostninger.

Tildelingskriterier:

forslagets relevans med hensyn til aktionens mål

antallet af test i forslaget i forhold til det anbefalede antal test.

3. OFFENTLIGE UDBUD

Den samlede budgetbevilling afsat til offentlige udbud:

i 2014 beløber sig til 4 650 000 EUR

i 2015 beløber sig til 1 205 000 EUR.

3.1. Retsgrundlag

Artikel 6, stk. 5, artikel 34, 35 og 43 i forordning (EU) nr. 652/2014.

3.2. Budgetpost

budget 2014 — 17 04 01 — 4 600 000 EUR

budget 2014 — 17 04 03 — 50 000 EUR

budget 2015 — 17 04 03 — 1 205 000 EUR

3.3. Vejledende liste over planlagte kontrakter

Aktion (budget 2014 — 17 04 01) Kontrakttype Anslået antal kontrakter Vejledende dato Beløb (i EUR) Fornyelse af bestanden af antigener til fremstilling af mund- og klovesygevacciner i EU-antigen- og vaccinebanken Udbud 1 4. kvartal 2014 4 600 000





Aktion (budget 2014 — 17 04 03) Kontrakttype Anslået antal kontrakter Vejledende dato Beløb (i EUR) Kommunikation vedrørende udryddelsesprogrammer Specifik/tjenesteydelseskontrakt med eksisterende rammekontrakt 2 4. kvartal 2014 50 000





Aktioner (budget 2015 — 17 04 03) Kontrakttype Anslået antal kontrakter Vejledende dato Beløb (i EUR) Undersøgelse — risikovurdering af kvalitetsskadegørere Udbud efter forhandling med Plantebeskyttelsesorganisationen for Europa og Middelhavsområderne (EPPO) Tjenesteydelseskontrakt/udbud efter forhandling 1 1. kvartal 2015 300 000 Udvikling af et prototyperedskab til påvisning af ornelugt, der skal anvendes på slagterier Specifik/tjenesteydelseskontrakt med eksisterende rammekontrakt 1 1. kvartal 2015 170 000 Arrangementer under verdensudstillingen i Milano i 2015 Specifik/tjenesteydelseskontrakt med eksisterende rammekontrakt 15 1. kvartal 2015 500 000 Evaluering af kriterierne for identificering af hormonforstyrrende stoffer i forbindelse med en konsekvensanalyse (screening) Specifik/tjenesteydelseskontrakt med eksisterende rammekontrakt 1 1. kvartal 2015 235 000

3.4. Gennemførelse

Aktionerne gennemføres direkte af GD SANCO.

4. ANDRE AKTIONER

4.1. Godtgørelse af rejse- og opholdsudgifter for nationale eksperter, der gennemfører kontrol sammen med Levnedsmiddel- og Veterinærkontoret

4.2. Retsgrundlag

Artikel 32 i forordning (EU) nr. 652/2014

4.3. Budgetpost

budget 2015 — 17 04 03 — 400 000 EUR.

4.4. Vejledende liste over andre planlagte aktioner

Aktion (budget 2015 — 17 04 03) Anslået antal andre aktioner Vejledende dato Vejledende beløb (i EUR) Godtgørelse af rejse- og opholdsudgifter for nationale eksperter, der gennemfører kontrol sammen med Levnedsmiddel- og Veterinærkontoret 130 Gennem hele 2015 400 000

(1) COM(2014) 82 final, Bruxelles den 18.2.2014.

(2) Europa-Parlamentets og Rådets direktiv 2003/99/EF af 17. november 2003 om overvågning af zoonoser og zoonotiske agenser, om ændring af Rådets beslutning 90/424/EØF og om ophævelse af Rådets direktiv 92/117/EØF (EUT L 325 af 12.12.2003, s. 31).

(3) KOM(2011) 748 — Meddelelse fra Kommissionen til Europa-Parlamentet og Rådet: Handlingsplan for den voksende trussel fra antimikrobiel resistens.